רבי חנינא בשם רבי פנחס אמר: שמונה עשרה פעמים, מזכיר האבות בתורה, וכנגד כן קבעו חכמים י"ח ברכות שבתפלה, ואם יאמר לך אדם: תשעה עשר הם, אמור לו: והנה ה' נצב עליו, לית הוא מן המנין. ואם יאמר לך אדם, י"ז הם?! אמור לו (שם מח): ויקרא בהם שמי ושם אבותי, אברהם ויצחק, חד מנהון. הארץ אשר אתה שוכב עליה לך אתננה ולזרעך רבי שמעון משום בר קפרא אמר: קפלה כפינקס ונתנה תחת ראשו, כאינש דאמר מן תחות רישא דידך. ר' הונא בשם ר' אלעזר אמר: ובלבד שיהא נקבר עליה: